



**Republika e Kosovës**

**Republika Kosova - Republic of Kosovo**

***Qeveria - Vlada - Government***

***Ministria e Shëndetësisë – Ministarstvo Zdravstva – Ministry of Health***

**PLANI I VEPRIMIT**

 **SHËNDETI MENDOR PAS PANDEMISË**

**COVID-19**

***DHJETOR 2022***

***Versioni 1.2***

**Shkurtesat**

APK Asociacioni i Psikiatërve të Kosovës BB Banka Botërore CDC Qendra për Kontrollë të Sëmundjeve ÇSPT Çrregullimi i Stresit Pas Traumatik DP Departamentet Psikiatrike ECDC Qendra Evropiane për Parandalimin dhe Kontrollin e Sëmundjeve IKPSh Institucionet e Kujdesit Parësor Shëndetësor IKShPK Instituti Kombëtar i Shëndetësisë Publike të Kosovës

IPFK Instituti i Psikiatrisë Forenzike të Kosovës

KPSh Kujdesi Parësor Shëndetësor

KP Klinika e Psikiatrisë

KDSh Kujdesi Dytësor Shëndetësor

KTSh Kujdesi Tretësor Shëndetësor

MSh Ministria e Shëndetësisë

OBSh Organizata Botërore e Shëndetësisë

QIRSKP Qendra për Integrim dhe Rehabilitim të Sëmuarve Kronik Psikiatrik

QKUK Qendra Klinike Universitare e Kosovës

QSHM Qendra e Shëndetit Mendor

SHIB Shtëpitë për Integrim në Bashkësi

SHM Shëndeti Mendor

ShSKUK Shërbimi Spitalor Klinik Univerzitar i Kosovës

SP Spitali i Përgjithshëm

RK Republika e Kosovës

RP Repartet Psikiatrike

PËRMBAJTJA

1. PËRMBLEDHJE EKZEKUTIVE...........................................................................................................4
2. HYRJE .....................................................................................................................................................5
3. QËLLIMI..................................................................................................................................................7
4. METODOLOGJIA...................................................................................................................................8
5. SFONDI....................................................................................................................................................9
6. MONITORIMI DHE RAPORTIMI ....................................................................................................15
7. NDIKIMI BUXHETOR DHE ZBATIMI I PLANIT TË VEPRIMIT................................................16
8. PLANI I AKTIVITETEVE....................................................................................................................18
9. MATRICA E MONITORIMIT............................................................................................................ 23

### 1.PËRMBLEDHJE EKZEKUTIVE

Plani i Veprimit i Shëndetit Mendor pas pandemisë COVID-19, është hartuar bazuar në Udhëzimin administrativ Nr.07/2018, për planifikimin dhe hartimin e dokumenteve strategjike dhe planeve të veprimit, po ashtu gjatë procesit të hartimit është konsultuar manuali për planifikimin, hartimin dhe monitorimin e dokumenteve strategjike, planeve të veprimit si dhe janë shqyrtuar dokumentet tjera relevante.

Plani i Veprimit i Shëndetit Mendor pas Pandemisë COVID-19 është pjesë integrale e Strategjisë Shtetërore për Parandalimin, Menaxhimin dhe Trajtimin e COVID-19.

Plani i Veprimit i Shëndetit Mendor pas pandemisë COVID-19, ndërlidhet me Planin Strategjik dhe Operacional të Qeverisë së Republikës së Kosovës 2022-2025, me Qëllimin Strategjik 1. Prarandalimi, Menaxhimi dhe Kontrollimi i Pandemisë COVID-19.

Nënqëllimi strategjik Fuqizimi i kapaciteteve për parandalim, menaxhimim dhe kontrollin të COVID-19 dhe sigurimin e financimit për menaxhimin e pandemisë, gjithashtu ndërlidhet me Qëllimin strategjik 3 "Ruajtja dhe përparimi i shëndetit "Nën qëllimin strategjik 3.1 Përmirësimi i vazhdueshëm i cilësisë dhe sigurisë së shërbimeve shëndetësore."

Gjithashtu përmes planit të Veprimit për Shëndet Mendor pas pandemisë COVID-19, synohet të përmbushet Objektiva 3.4 e Zhvillimit të Qëndrueshëm [SDG], “Sigurimi i jetës së shëndetshme dhe promovimi i mirëqenies për të gjithë në të gjitha moshat.”

Qëllimi i Planit të veprimit për shëndet mendor pas pandemisë COVID-19, është që të ruajmë mirëqenien e plotë fizike dhe mendore pas pandemisë COVID-19.

## 2.HYRJE

Plani i Veprimit i Shëndetit Mendor pas Pandemisë COVID-19 është pjesë integrale e Strategjisë Shtetërore për Parandalimin, Menaxhimin dhe Trajtimin e COVID-19.

Sipas Organizatës Botërore të Shëndetësisë COVID-19, mbetet një pandemi, një emergjencë e shëndetit publik me shqetësim ndërkombëtar***." Derisa situata globale është përmirësuar dukshëm që nga fillimi i pandemisë virusi vazhdon të ndryshoj, ka shumë rreziqe dhe pasiguri*"1**[[1]](#endnote-1).

Ngjarjet stresuese, si infektimi me koronavirus COVID-19, përjetimi i hospitalizimeve të shpeshta kanë qenë ndër shkaktarët kryesor të çrregullimeve të shëndetit mendor.

Sidomos kjo është vrejtur tek personat që kanë pasur nevojë të hospitalizohen në një njësi të kujdesit intensiv, e që ka rezoltuar në rritje të përvojave negative të jetës.

Pandemia globale e shkaktuar nga virusi COVID-19, izolimi social, kufizimet e njerëzve për të punuar, për të kërkuar mbështetje nga të dashurit e tyre dhe për t'u angazhuar në komunitet krijuan një situatë pa precedent, me ndikim në shëndetin mendor si: ankth, depresion dhe stres.

Vetmia, frika nga infeksioni, vuajtja, frika nga vdekja, humbja e të dashurve, pikëllimi pas vdekjes dhe shqetësimet financiare gjithashtu janë radhitur në grupin e stresorëve që kanë shkaktuar ankthin dhe depresionin.

Zyra Rajonale e OBSh-së, për Evropë, që nga fillimi i pandemisë klasifikoj kategoritë në të cilat koronavirusi ka ndikuar, duke kategorizuar ndikimin e efekteve në disa grupe: efektet me ndikim të drejtpërdrejtë si [frika, ankthi] me ndikim indirekt [bllokim, izolim], dhe efektet e shkaktuara si pasojë e kushteve sociale-ekonomike [papunësia, varfëria etj].

Sipas Azzopardi-Muscat, pasojat e shëndetit mendor janë reflektuar në të gjitha moshat përfshirë, fëmijët, adoleshentët, të rriturit dhe të moshuarit.

Shëndetit Mendor përbën një pjesë të konsiderueshme të barrës globale, të sëmundjeve gjatë adoleshencës dhe është shkaku kryesor i paaftësisë tek të rinjët që reflektohet me një sërë sjelljesh me rrezikshmëri të lartë si: vetëdëmtim, përdorim të duhanit, alkoolit, përdorim të substancave, ekspozim ndaj dhunës etj., që paraqesin implikime serioze dhe mund të përcjellen gjatë gjithë jetës së tyre.

Veçanërisht është vlerësuar se të rinjët e moshës [18-28 vjeçare], kanë qenë më të rrezikuar, për shkak të papunësisë dhe pasigurisë së të ardhurave.

Referuar të dhënave nga vendet evropiane vlerësohet se në fillim të pandemisë COVID-19 , nevoja për mbështetje psikologjike është rritur në shumë vende si në: Itali, tetë deri në dhjetë herë janë rritur nevojat për mbështetje psikologjike, në Belgjikë, prevalenca e ankthit dhe depresionit u dyfishua, duke u rritur nga një mesatare prej [11 %] [9,5 %], respektivisht) në vitin 2018 në 23% [20%],përkatësisht në prill të vitit 2020. Suedia pa një rritje të problemeve të shëndetit mendor të vetë-raportuara.

Në Holandë, më shumë se një e treta e popullatës ndiheshin më të shqetësuar, të stresuar dhe të vetmuar, 20% kishin probleme me pagjumësi. [[2]](#footnote-1)

Ndërsa sa i përket tentimeve vetëvrasëse rezultatet e një studimi të realizuar në qershor të vitit 2021, treguan se më shumë se 300 punonjës të kujdesit shëndetësor në Mbretërinë e Bashkuar tentuan të vetëvriten vitin e kaluar.[[3]](#footnote-2)

Me 24-31 maj 2021, u mbajtë Asambleja e 74,-të Botërore e Shëndetit [OBSh], ku temë kryesore për diskutim, ishte COVID-19 dhe Shëndeti Mendor.

Nevoja për të adresuar ndikim e COVID-19, në shëndetin mendor ishte pika kryesore për përditësimin e Planit të Veprimit të Shëndetit Mendor [2021-2030], që përcakton objektivat dhe indikatorët me të cilët shtetet do të masin progresin e tyre.

Plani i Veprimit për Shëndet Mendor pas pandemisë COVID-19, synon të përmbush Objektivën 3.4 të Zhvillimit të Qëndrueshëm [SDG], “Sigurimi i jetës së shëndetshme dhe promovimi i mirëqenies për të gjithë në të gjitha moshat”.

Mbretëria e Bashkuar ka publikuar planin për rimëkëmbjen/rezilencën e shëndetit mendor dhe mirëqenies gjatë COVID-19, për periudhën [2021-2022], në kuadër të së cilës janë përfshirë tri objektiva[[4]](#footnote-3) për reziliencë ndaj COVID-19, të cilat i kemi paraparë në Planin e Veprimt të Shëndetit Mendor pas pandemisë COVID-19.

**Objektivat e Planit të Veprimit të Shëndetit Mendor – rezilienca ndaj COVID-19**

* Mbështetja e popullatës së përgjithshme, ndërmarrja e veprimeve për kujdes dhe rruajtje të mirëqenies mendore.
* Parandalimi i shfaqjes së vështërsive në shëndetin mendor duke ndërrmarrë veprime për të adresuar faktorët që luajnë rol vendimtar në formësimin e rezultateve të shëndetit mendor dhe mirëqenies për fëmijët dhe të rriturit.
* Mbështetja e shërbimeve për të vazhduar zgjerim dhe transformimin për të përmbushur nevojat e njerëzve që kërkojnë mbështetje të specializuar.

# 3.QËLLIMI

Qëllimi i Planit të veprimit për shëndet mendor pas pandemisë COVID-19, është që të ruajmë mirëqenien e plotë fizike dhe mendore pas pandemisë COVID-19.

Mirëqenia fizike dhe mendore është përkeqësuar gjatë pandemisë COVID-19, që është një reagim normal ndaj një situate të krijuar.

 **Ndikimi i COVID-19**

 **Shëndet i dobët fizik**

**-Sëmundjet Mendore& Shoqëruese Frikë nga infeksioni**

**-Mosha & Kushtet Fustrimi&Pikëllimi**

**COVID-19**

**-Sociale-Ekonomike Mungesa e Kontaktit me Shoqërinë**

**-Vështërsitë Familjare**

 **Humbjet**

Fig.2 Faktorët predispozues të ndikimit ( Covid-19)

Ndikimi psikologjik afatgjatë i pandemisë së koronavirusit është ende i paqartë. Në disa hulumtime ceket se si pasojë e pandemisë COVID-19, pasojat në shëndetin mendor do të vazhdojnë të jenë të lidhura me frikën ndaj COVID-19, që njëkohësisht rritë rrezikun e abuzimit me substanca sidomos tek të rinjët. Disa paralajmërojnë se "një pjesë e konsiderueshme" e njerëzve mund të mbeten me probleme të shëndetit mendor që do të vazhdojnë të zgjasin.

Çrregullimet obsesive-kompulsive, Ankthi i gjeneralizuar, Çrregullimi i Stresit Postraumatik [QSPT] dhe Çrregullime të tjera mund të vazhdojë edhe pas përfundimit të pandemisë te një kategori e njerëzve.Vetmia kronike e shkaktuar nga izolimi social gjatë pandemisë, gjithashtu klasifikohet ndër faktorët me rrezikshmëri të lartë.

Sikurse edhe në vendet tjera  edhe në Kosovë, marrë në konsiderat periudhën e pandemisë dhe përjetimet potencialisht traumatike të periudhës së pandemisë vrehet një rritje e numrit të çrregullimeve të stresit pas traumatik dhe çrregullimeve të ankthit, depresionit në përgjithësi.

Nga më shumë se 800 hospitalizime në vit 40-50 % janë çrregullime psikotike, kurse vizita ambullantore gjatë vitit arrijnë shifrat prej 20.000 pacientë.

Objektivat e Planit të Veprimit janë në përputhje të plotë me objektivat për reziliencën e shëndetit mendor dhe mirëqenies gjatë dhe pas pandemisë COVID-19.

Me qëllim të përmbushjes së tyre janë specifikuar të gjitha aktivitetet dhe nën aktivitetet, përfshirë edhe detajet për realizimin e tyre.

**4.METODOLOGJIA**

Plani i Veprimit për Shëndet Mendor pas Pandemisë Covid 19, është hartuar në pajtim me Planin e Reagimit Kombëtar FM8, Ligjin për Shëndetësi Nr 05/L-125, praktikat dhe përvojat e vendeve të ndryshme të Botës në përputhje me situatën aktuale të pandemisë COVID- 19.

Plani i Veprimit i Shëndetit Mendor pas pandemisë COVID-19, është hartuar bazuar në Udhëzimin administrativ Nr.07/2018, për planifikimin dhe hartimin e dokumenteve strategjike dhe planeve të veprimit, po ashtu është konsultuar manuali për planifikimin, hartimin dhe monitorimin e dokumenteve strategjike, planeve të veprimit si dhe janë shqyrtuar dokumentet tjera relevante.

Plani i Veprimit pas pandemisë COVID-19, ndërlidhet me Planin Strategjik dhe Operacional të Qeverisë së Republikës së Kosovës 2022-2025, me Qëllimin strategjik 1. Prarandalimi, menaxhimi dhe kontrollimi i pandemisë COVID-19, Nënqëllimi strategjik -Fuqizimi i kapaciteteve për parandalim, menaxhim dhe kontrollim të COVID-19 dhe sigurimi i financimit për menaxhimin e pandemisë, gjithashtu ndërlidhet me Qëllimin strategjik 3 "Ruajtja dhe përparimi i shëndetit "Nën qëllimin strategjik 3.1 Përmirësimi i vazhdueshëm i cilësisë dhe sigurisë së shërbimeve shëndetësore".

Plani i Veprimit i Shëndetit Mendor pas Pandemisë COVID-19 është pjesë integrale e Strategjisë Shtetërore për Parandalimin, Menaxhimin dhe trajtimin e COVID-19.

Raporti i Progresit për vitin 2022 për Shëndetësi thekson se: "Shërbimet e Shëndetit Mendor vazhdojnë të funksionojnë si shërbime të integruara, pa zhvillime të dukshme në periudhën raportuese"**.**

Gjithashtunë kuadër të Programit të Qeverisë së Republikës së Kosovës 2021-2025,ështëparaparë fuqizimi i kapaciteteve për parandalim, menaxhim dhe kontrollim të COVID-19, dhe sigurimi i financimit për menaxhimin e pandemisë.

Ministria e Shëndetësisë i ka prioritizuar çështjet që lidhen me shëndetin mendor.

Për të siguruar sfondin analitik për Planin e Veprimit për Shëndet Mendor pas pandemisë COVID-19, grupi punues ka analizuar dokumentet relevante të publikuara nga OBSh, CDC, ECDC të bazuara në dëshmi.

Gjithashtu janë shfrytëzuar hulumtimet e realizuara gjatë kohës së pandemisë.

Dokumenti është hartuar nga grupi punues multidisciplinar i cili gjatë fazës së hartimit është konsultuar dhe me profesionistët tjerë relevantë të lëmive përkatëse dhe ka siguruar të dhëna nga institucionet shëndetësore respektive.

Matrica e monitorimit dhe vlerësimit të zbatimit të këtij plani, do të shfrytëzohen për mbikëqyerjen dhe monitorimin e aktiviteteve të parapara në këtë plan veprimi.

Plani i Veprimit i Shëndetit Mendor pas pandemisë COVID-19,është plan një vjeçar dhe përfshinë vitin 2023. Ky plan do të jetë pjesë integrale e Strategjisë Shtetërore për  Parandalimin, Menaxhimin dhe Trajtimin e COVID-19.

Plani i veprimit është paraqitur në 3 objektiva për reziliencë ndaj COVID-19.

Plani përmban aktivitetet, indikatorët, mjetet për realizim të aktiviteteve, afatin kohor, koston e zbatimit dhe bartësin e kostos, institucionet dhe përgjegjësit e tjerë për realizim të aktiviteteve.

**5. SFONDI**

Që nga fillimi i pandemisë COVID-19, me paraqitjen e rasteve të para, shërbimet e shëndetit mendor në të gjitha nivelet e sistemit shëndetësor, janë ofruar duke i adaptuar shërbimet konform situatës së krijuar.

Ruajtja e vazhdimësisë terapeutike të personave me çrregullime kronike të shëndetit mendor, ofrimi i kujdesit në kriza (akute) në njësitë përkatëse psikiatrike spitalore në ShSKUK, përkujdesja komunitare si: dhënia e depo terapisë dhe kujdesit shtëpiak në familje të klientëve përmes ekipeve mobile të Qendrave të Shëndetit Mendor në Bashkësi [QSHM] është realizuar në vazhdimësi, si dhe këshillimet me klient dhe ndihma e parë psikologjike vazhdon të realizohet në të gjitha njësitë përkatëse të ShSKUK, duke ofruar përkujdesje afatgjate/residenciale të klientëve me çrregullime kronike të shëndetit mendor.

Që nga 29 marsi i vitit 2021, me fillimin e procesit të vaksinimit në Republikën e Kosovës kur ka filluar procesi i vaksinimi me vaksinën kundër COVID-19, Komiteti i Imunizimit me prioritet i ka vaksinuar të gjithë personat me çrregullime të shëndetit mendor që kanë marrë trajtim në Klinikën Psikiatrike, Departamente Psikiatrike, Repartet Psikiatrike, Qendrat e Shëndetit Mendor [QSHM], Shtëpitë për Integrim në Bashkësi [SHIB], SHIRSKP në Shtime.

Për të menaxhuar situatën, Ministria e Shëndetësisë/IKShPK në bashkëpunim me akterët relavant ka hartuar udhëzuesit e përkohshëm dhe të veçantë për parandalimin dhe luftimin e COVID-19, të cilët janë hartuar për sektore të veçanta e që në vazhdimësi janë përditësuar sipas vendimeve të Qeverisë.

Gjithashtu për menaxhimin e pandemisë janë hartuar udhëzues sipas udhëzuesve të ECDC, për trajtimin dhe menaxhimin e pandemisë COVID-19, ndërsa për të menaxhaur stresin DShSh/DShM/MSh, në bashkëpunim me projekt HOPE, ka organizuar trajnimin virtual për punonjësit shëndetësor të tri niveleve të kujdesit shëndetësor për rezilencën ndaj COVID-19.

Ndërsa sa i përket adoleshentëve, MSh/DShM, në bashkëpunim me Institucionet relevante që mirren me trajtimin e adoleshentëve ka hartuar udhëzuesin “Intervenime Promovuese dhe Parandaluese në Fushën e Shëndetit Mendor tek Adoleshentët“ OBSh, 2022.

Duke pas parasysh se të rinjët janë kategoria më e cenuar ndaj sjelljeve të rrezikshme, Ministria e Shëndetësisë në bashkëpunim me akteret relevant do të adaptojë Udhëzuesin" Parimet e Adoleshencës Trajtimi i Çrregullimeve Gjatë Përdorimit të Substancave" si dhe për rruajtjen e mirëqenies mendor do të adaptojë Udhëzuesit e OBSh-së, për Shëndetin Mendor në Punë.

**Kapacitetet Institucionale dhe Njerëzore**

Duke ju referuar Ligjit për Shëndetësi Nr 05/L-125, Ligjit për Shëndet Mendor Nr 05/L-025, shërbimet e shëndetit mendor janë të organizuara në tri nivelet e kujdesit shëndetësor.

**Kujdesi Parësor Shëndetësor [KPSh],** është i organizuar në nivel lokal përmes institucioneve të KPSh: QKMF QMF, AMF, dhe është përgjegjës për identifikimin, referimin dhe përcjelljen e klientëve me çrregullime mendore. Shërbimet në KPSh ofrohen bazuar në Udhëzimin Administrativ Nr.04/2020 “Kujdesi Parësor Shëndetësor,” ku në kuadër të këtij udhëzimi është paraparë ofrimi i shërbimeve këshilluese, parandaluese dhe promovuese, përderisa niveli dytësor dhe tretësor është i organizuar në kuadër të ShSKUK dhe është përgjegjës për diagnostikimin, trajtimin, rehabilitimin dhe risocializimin e klientëve me çrregullime të shëndetit mendor.

**Kujdesi Dytësor Shëndetësor [KDSh],** ofron shërbimet e shëndetit mendor nëpërmjet QSHM/SHIB, dhe Departamenteve Psikiatrike [DP'] Reparteve në kuadër të Spitaleve të Përgjithshme [SP] dhe QIRSKP në Shtime.

**Kujdesi tretësor shëndetësor[KTSh],** për shëndet mendor ofrohet në Klinikën e Psikiatrisë të Qendrës Klinike Universitare të Kosovës [QKUK] e cila ofron shërbime dytësore për regjionet [Prishtinë, Mitrovicë dhe Ferizaj], në mungesë të Departamenteve psikiatrike në spitalet respektive dhe në Institutin e Psikiatrisë Forenzik[IPF].

 **Organizimi i Shërbimeve të Shëndetit Mendor në Nivelet e Kujdesit Shëndetësor**

Shërbimi Profesional i Shëndetit Mendor në Republikën e Kosovës, është themeluar bazuar në rekomandimet e OBSh-së, sipas përvojave më të mira të Shteteve Evropiane.

Shërbimi është themeluar dhe ndërtuar duke u udhëhequr nga parimi i themelimit të shërbimeve me bazë në komunitet, parimi i regjionalizimit të shërbimeve, ndërtimit të infrastrukturës për ofrim të shërbimeve në komunitet. Shërbimet e Shëndetit Mendor organizohen në tri nivele të kujdesit shëndetësor [parësor, dytësor dhe tretësor].

 Shëndeti Mendor

Kujdesi Dytësor

Kujdesi Parësor

 Kujdesi Tretësor

 KP/IPFK

 QKMF/QMF/AMF

QSHM/SHIB/SHIRSKP/DP/RP

**Institucionet e Shëndetit Mendor me Bazë Komunitare**

Shërbimi komunitar dhe rezidencial ofrohet përmes, Shërbimit profesional të shëndetit mendor që është pjesë organizative dhe funksionale e Shërbimit Spitalor Klinik Universitar të Kosovës [ShSKUK - rrjetit të nëntë [9] Qendrave të Shëndetit Mendor[QSHM] me nëntë [9] Shtëpi për Integrim në Bashkësi [SHIB] që ofrojnë shërbime të shëndetit mendor me zonat regjionale si në vijim:

* Regjioni Prishtinë [QSHM Prishtinë] dhe [QSHM Podujevë] me dy [2] SHIB në Fushë Kosovë [1] dhe Drenas [1].
* Regjioni Mitrovicë [QSHM në Mitrovicë] dhe [QSHMSkenderaj] dhe me dy [2] SHIB,
* Regjioni Prizren [QSHM me SHIB],
* Regjioni Pejë [QSHM me SHIB],
* Regjioni Ferizaj [QSHM me SHIB],
* Regjioni Gjakovë [QSHM me SHIB] ,
* Regjioni Gjilan [QSHM dhe SHIB],
* QIRSKP në Shtime si institucion i veçantë psikiatrik me shtretër për kujdes dhe trajtim afatgjatë rezidencial për klientët me çrregullime të rënda mendore.

**Kapacitetet në Spitale të Përgjithshme**

Në kuadër të shtatë [7] Spitaleve të përgjithshme në Gjilan, Gjakovë, Prizren dhe Pejë funksionojnë Departamentet Psikiatrike dhe Repartet Psikiatrike.

**Kapacitetet në Qendrën Klinike Universitare të Kosovës [QKUK]**

Kujdesi tretësor shëndetësor për shëndet mendor ofrohet në QKUK në Klinikën e Psikiatrisë.

Klinika Psikiatrike përveç diagnostikimit, trajtimit dhe kujdesit për pacient me probleme psikiatrike, merret edhe me edukimin e profesionistëve shëndetësor të shëndetit mendor në fushën e programit të specializantëve, si dhe në fushën e edukimit të vazhdueshëm profesional [EVP]-së, brenda dhe jashtë klinikës. Gjithashtu, Klinka Pskiatrike për të mbështetur trajtimin dhe kujdesin cilësor, bazuar në të dhënat shkencore është e fokusuar në hulumtime.

**Shërbimet aktualisht ofrohen në këto njësi/reparte:**

* Reparti A trajton të gjitha çrregullimet psikotike të pacientëve. Në këtë repart trajtohen pacientët e moshës 18-65 vjeçar/e në gjendje akute [gjendje e cila nuk ka nevojë për trajtim intensiv psikiatrik] ose subakut. Reparti ofron trajtim spitalor vetëm për rastet që nuk mund të trajtohen në mënyrë ambulantore.
* Reparti B trajton aktualisht të gjitha çrregullimet të tjera psikike. Në këtë repart trajtohen pacientët prej moshës 18-65 vjeçar/e në gjendje akute [gjendje e cila nuk ka nevojë për trajtim intensiv psikiatri] ose subakut. Reparti ofron trajtim spitalor vetëm për rastet që nuk mund të trajtohen në mënyrë ambulantore.
* Reparti i sëmundjeve të varësisë RSV, i trajton personat e motivuar për trajtim që të tejkalojnë varësit e tyre, në të njëjtin repart ofrohet edhe trajtimi mbajtëse ambulantor/ me metadon si formë e trajtimit zëvëndësuesme opioide.
* Urgjencat dhe kujdesi intensiv psikiatrik është njësi e mbyllur që trajton çrregullime të ndryshme psikike për të cilët indikohet trajtim i mbyllur .
* Shërbimet konsultative psikiatrike dhe psikologjike - njësia e shërbimeve konsultative ofron vlerësime dhe shërbime jashtë-spitalore për të rriturit me çfarëdo problemi psikiatrik apo psikologjik dhe çështje të ndërlidhura me to.
* Shërbimi i shëndetit mendor për fëmijë dhe adoleshent ofron shërbime jashtëspitalore për fëmijë dhe adoleshentë deri në moshën 18 vjeçare.

**Shtretërit Psikiatrik**

Në nivel vendi janë 307 shtretër [1/6.000 banorë] për diagnostikim, trajtim, rehabilitim dhe risocializim të të sëmurëve psikiatrik.

Për diagnostikim dhe trajtim të rasteve akute psikiatrike në QKUK dhe Departamentet psikiatrike në S.P. janë në dispozicion 152 shtretër, ndërsa 155 shtretër janë në dispozicion për trajtim afatgjatë psikiatrik [kryesisht rastet më të rënda psikiatrike dhe pa mbështetje familjare, në kuadër të SHIB dhe QIRSKP në Shtime] numri shtretërve për trajtim akut dhe për trajtim afatgjatë psikiatrik është 1/12.000 banorë.

Proporcioni psikiatër/shtrat është 1:6, infermier/shtrat 1:2 në njësitë me shtretër, përderisa infermier/komunititet 1:28.000 banorë.

**Instituti i Psikiatrisë Forenzike të Kosovës**

Instituti i Psikiatrisë Forenzike është Institucion i specializuar i kujdesit publik shëndetësor, arsimor dhe shkencor, i cili merret me trajtimin e personave që kanë kryer vepra penale dhe që kanë çrregullime mendore është Institucion i specializuar shëndetësor i nivelit terciar që ofron shërbimet në vijim:

* Ekzaminime/Vlerësime Psikiatrike për personat të cilët janë të akuzuar për vepra te ndryshme penale, sipas urdhëresave të Gjykatave Prokurorive, Policisë, dhe institucioneve tjera relevante.
* Trajtim të detyrueshëm psikiatrik me ndalim, për pacientët, të cilët janë kryes të veprave penale me rrezikshmëri të lartë [vrasjet, dhunim seksual, sulm seksual, vepra incestuale brenda familjes, vepra penale të pedofilisë, lëndime trupore, vepra terroriste, përdorues  të substancave, kryes të dhunës në familje etj] .
* Hospitalizim dhe trajtim të detyruar psikiatrik me ndalim, qëndrim afatgjatë,  me urdhëresë të gjykatave, si pasojë e veprave të rënda penale dhe vazhdimësisë së paraqitjes së rrezikshmërise së lartë për shoqërinë.
* Personat nga sistemi penal, të cilët kanë nevojë për diagnostifikim dhe trajtim psikiatrik, me kërkes të stafit mjekësor  të DSHB në shërbimin korrektues.
* IPFK, punon në funksion të zbatimit të rekomandimeve për vazhdimësin e trajtimit të detyrueshëm psikiatrik me ndalim dhe në liri, që do realizohen në Instutucione tjera të kujdesit shëndetësor. [Strategjia e Shëndetit Mendor 2013/2018].

Aktualisht IPFK  ka kapacitete prej 36 shtretër që është kapacitet i limituar, me personel prej 8 Psikiater [2 Psikiater Forenzik], 2 Psikolog Klinik, 2 Punonjës Social, dhe 21 Infermer.

**Burimet njerëzore**

Sa i përket burimeve njerëzore, në nivel vendi në institucionet publike shëndetësore janë të punësuar 52 psikiatër [1/33 mijë banorë] prej të cilëve 45 psikiatër për të rritur dhe 7 [shtatë] për fëmijë dhe adoleshent, 217 infermier [1/8.300 banorë], 10 specialist të psikologjisë klinike, 2 psikolog klinik [1/150.000 banorë], 7 punëtorë social dhe 2 këshilltarë psikosocial, që zhvillojnë veprimtarinë në nivelin dytësor dhe tretësor shëndetësor, [popullata e Kosovës 1.8 milion banorë ASK Statistikat e Popullsisë 2018]. Në kuadër të sektorit privat të shërbimeve shëndetësore, ekziston një numër i konsiderueshëm i shërbimeve psikiatrike dhe psikologjike.

**Shërbimet e ofruara gjatë dhe pas pandemisë COVID -19**

Institucionet e shëndetit mendor në ShSKUK, që me paraqitjen e rastit të parë me infeksionin SARS Cov 2, kanë ofruar shërbime konform rekomandimeve të Qeverisë së Republikës së Kosovës, Ministrisë së Shëndetësisë MSh, IKShPK, OBSh, ECDC, CDC si dhe rekomandimeve ditore të marra nga Komiteti për menaxhimin e pandemisë COVID-19 në ShSKUK, me kapacitetet ekzistuese infrastrukturore dhe njerëzore në dispozicion.

Kujdesi dhe trajtimi i klientëve ka vazhduar me sigurimin e vazhdimësisë terapeutike përmes dhënies së terapisë orale dhe depo preparateve për klientët nën përkujdesje të QSHM, si në institucion poashtu edhe jashtë instritucionit. Te rastet e pamundësisë së familjeve për të lëvizur personat janë menaxhuar përmes ekipeve mobile të QSHM.

Për të gjithë personat me çrregullime mendore në vend, Ministria e Shëndetësisë - Komitetit për Imunizim të popullatës kundër COVID-19,në bashkëpunim me Institucionet e Shëndetit Mendor, Departamentet Psikiatrike, Repartet, Qendrat e Shëndetit Mendor, Shtëpitë Integruese në Bashkësi si dhe Shtëpinë Integruese për Rehabilitim të të Sëmuarve Kronik Psikiatrik në Shtime, me proritet ka caktuar terminet për vaksinim për të gjithë personat me çrregullime të shëndeti mendor në nivel komunal, ku është organizuar dhe përfunduar vaksinimi i tyre me vaksinën kundër COVID-19.

Sa i përket vazhdimësisë të qëndrueshmërisë terapeutike për klientët injektues të drogave,

përdorues të substancave opioide. Ministria e Shëndetësisë në vazhdimësi ka siguruar dhe vazhdon të sigurojë terapi mbajtëse me metadon për të gjithë klientët e kyçur në programin e terapisë mbajtëse me metadon.

Ndërsa sa i përket furnizimit me medikamente nga Lista Esenciale e Barnave, procesi i furnizimit vazhdon të realizohet sipas nevojave të Institucioneve.

**Kujdesi Afatgjatë Psikiatrik Rezidencial**

QSHM/SHIB dhe QIRSKP në Shtime vazhdojnë trajtimin e rezidenteve me çrregullime të rënda mendore.

**Abuzimi me Substanca Psikoaktive**

Referuar raportimit të rregullt mujor të Qendrave zbatuese të Programit të terapise mbajtëse me Metadon, programi i terapisë mbajtëse me metadon vazhdon të zbatohet me nje rritje të lehtë të numrit të klientëve të kyçur në program në të gjitha qendrat e Kosovës që ofrojnë shërbimin e terapisë mbajtëse me metadon.

Krahasuar me standardet ndërkombëtare, mund të konsiderohet se Kosova është duke u munduar t’i arrijë kapacitetet njerëzore dhe infrastrukturore të shëndetit mendor në aspektin e shtretërve akut psikiatrik, shtretërve për trajtim afatagjatë/rezidencial dhe shërbimeve komunitare përmes QShM, që në bashkëpunim me KPSh të ofrojnë shërbimet e shëndetit mendor të qasshme dhe në kohë duke respektuar te drejtat e njeriut e veçanërisht të drejtat e klientëve me çrregullime të shëndetit mendor përmes arritjes se objektivave dhe realizimit te aktiviteteve të përshkruara në Planin e veprimit.

## 6. MONITORIMI DHE RAPORTIMI

Plani i Veprimit pas pandemisë COVID-19,[2023], paraqet një dokument në të cilën janë përshkruar aktivitetet që do të realizohen gjatë kësaj periudhe.

Përgjegjësi e çdo institucioni është të raportoj të arriturat, vështërsitë, sfidat që paraqiten gjatë implementimit të aktiviteteve të cilat parashihen në kuadër të Objektivave specifike të Planit të Veprimit.

**Në rast të mos zbatimit të aktiviteteve të planifikuara, t'i** bashkërendojnë veprimet e veta me institucionet e përfshira në implementimin e aktiviteteve.

Mbledhja sistematike e informacioneve dhe raportimi është një element thelbësor i një sistemi efektiv.

Plani i Veprimit, ka përcaktuar indikatorët e matshëm, specifik, të arritshëm, relevant të cilët kanë të përcaktuar elementet sasiore, cilësore dhe afatet kohore të realizimit.

Indikatorët në Planin e Veprimit janë paraqitur për të matur saktësisht nivelin e progresit.

Në bazë të indikatorëve të caktuar në Planin e Veprimit do të bëhet monitorimi i vazhdueshëm i arritjes së rezultateve dhe realizimit të aktiviteteve që ndërlidhen me objektivat e paraqitura në Planin e Veprimit.

Institucioni udhëheqës për monitorimin e zbatimit të planit të veprimit është Ministria e Shëndetësisë.

Me qëllim të monitorimit të zbatimit të planit, është hartuar matrica e monitorimit e cila përmban indikatorët e raportimit.

Korniza e monitorimit përmbanë rezultatin, aktivitetin, indikatorin, bazën, cakun, mbledhjen e të dhënave si dhe gjendjen aktuale. Shtojcë [Plani i Aktiviteteve, Matrica e Monitorimit].

## 7. NDIKIMI BUXHETOR I ZBATIMIT TË PLANIT TË VEPRIMIT

Aktivitetet e planit të veprimit do të financohen nga Buxheti i Republikës së Kosovës, ndërsa një pjesë e aktiviteteve të këtij plani do të financohen nga Donatorët dhe nga Huamarrrja e Bankës Botërore.

 **Objektivat**

**Objektivat e Planit të Veprimit të Shëndetit Mendor gjatë dhe pas Pandemisë COVID -19 Rezilienca ndaj COVID-19**

 **Objektivat për reziliencë ndaj COVID-19[[5]](#footnote-4):**

* Mbështetja e popullatës së përgjithshme, ndërmarrja e veprimeve për kujdes dhe rruajtje të mirëqenies mendore.
* Parandalimi i shfaqjes së vështërsive në shëndetin mendor duke ndërrmarrë veprime për të adresuar faktorët që luajnë rol vendimtar në formësimin e rezultateve të shëndetit mendor dhe mirëqenies për fëmijët dhe të rritur.
* Mbështetja e shërbimeve për të vazhduar zgjerim dhe transformimin për të përmbushur nevojat e njerëzve që kërkojnë mbështetje të specializuar.

**PLANI I VEPRIMIT**

 **2023**

|  |
| --- |
|  **Plani i Veprimit i Shëndetit Mendor Pas Pandemisë COVID-19** |
| **Objektiva1.Mbështetja e popullatës së përgjithshme, ndërmarrja e veprimeve për kujdes dhe ruajtje të mirëqenies mendore** |
|  |
| **1.Aktiviteti** | **Afati i zbatimit** | **Kostoja totale** | **Burimi i financimit** | **Instucioni****udhëheqës** | **Instucioni mbështetës** | **Produkti** |
| 1.Zhvillimi i vlerësimitmbarëkombëtar për shëndet mendor  | **T4 2022****T1-T2** **2023**  |  | **MSh/BB/ Donator**  | **MSh** | **MSh/ShSKUK/KPSh/IPF** |  |
| **Nën Aktivitetet** |
| 1.1 Vlerësimi Mbarëkombëtar në Shëndet Mendor  | T4 2022 T12023 | 50,000.00 | Buxheti i bartur nga viti 2022 (huamarrja nga BB) | MSh | MSh/Institucionet Relevante | Vlerësim mbarëkombëtar i realizuar |
| 1.2 Hartimi i Politikave për Shëndet Mendor – Hartimi i Planit të Veprimit për Shëndet Mendor  | T1-T22023T4 2022 | 50,000.00 | Buxheti i bartur nga viti 2022 ( huamarrja nga BB) | MSh | MSh/Institucionet Relevante | Plani i veprimit për Shëndet Mendor i hartuar |
| 1.3Adaptimi i Udhërrëfyesit Klinik “ Trajtimi i Pacientëve me Çrregullime Obsesive Kompulsive “(Mbajtja e punëtorisë me profesionistët e kujdesit shëndetësor). | T1- T3 2023 | 2,666.00  | Buxheti i bartur nga viti 2022 nga huamarrja e BB | MSh | MSh/ Institucionet Relevante | Udhërrëfyesi i miratuar  |
| 1.4 Adaptimi i Udhërrëfyesit Klinik “Trajtimi i Personave në Skizofreni” | T4 2022 T1 2023  | Donator | Buxheti i bartur nga viti 2022 ( huamarrja nga BB) | MSh | MSh/ Institucionet Relevante | Udhërrëfyesi i miratuar |
| 1.5. Adaptimi i Udhërrëfyesit Klinik “Çrregullimet e Stresit Post-Traumatik, Trauma dhe Çrregullimet e lidhura me Traumën” | T42022 T1 2023 | Donator | Donator | MSh | MSh/ Institucionet Relevante | Udhërrëfyesi i miratuar |
| 1.6 Hartimi i Protokolit “Çrregullimi i Stresit Postraumatik “(ÇSPT) | T1-T3 2023  | Donator | Donator | MSh | MSh/ Institucionet Relevante | Protokoli i miratuar |
| 1.7 Hartimi i Protokollit "Trajtimi i Personave me Skizofreni" | T1-T3 2023  |   Donator | Donator | MSh | MSh/ Institucionet Relevante | Protokoli i miratuar |
| 1.8 Adaptimi i Udhëzuesit të OBSh-së, “Shëndeti Mendor në Punë”. (Mbajtja e punëtorisë me profesionistët e kujdesit shëndetësor) | T1-T2 2023  | 2,666.00 | Buxheti i bartur nga viti 2022 ( huamarrja nga BB) | MSh | MSh/Institucionet Relevante | Udhëzuesi i miratuar |
| **Objektiva 2 Parandalimi i shfaqjes së vështërsive në shëndet mendor duke ndërmarrë veprime për të adresuar faktorët që luajnë rol vendimtar në formësimin e rezultateve të shëndetit mendor dhe mirëqenies për fëmijët dhe të rriturit** |
| **2.Aktiviteti** | **Afati i zbatimit** | **Kostoja totale** | **Burimi i financimit** | **Instucioni****udhëheqës** | **Instucioni mbështetës** | **Produkti** |
| Zhvillimi i aktiviteteve, hulumtimeve,trajnimeve për ruajtjen e mirëqenies për fëmijët dhe të rriturit | T1-T4 |  | MSh/ BB/Donator | MSh | **MSh/ShSKUK/KPSh/IPF** |  |
| **Nën Aktivitetet** |
| 2.1. Realizimi i hulumtimit për ndikimin e pandemisë COVID-19, në shëndetin mendor në nivel vendi | T4- 2022 T1-T2 2023  | 15,000.00 |  Donator | MSh/IKShPK | Institucionet Relevante të Shëndetit Mendor | Hulumtimi i realizuar  |
| 2.2 Adaptimi i Udhëzuesit " Parimet e Adoleshencës, Trajtimi i Çrregullimeve gjatë Përdorimit të Substancave " | T1-T2 2023  | 2,666.00 | Buxheti i bartur nga viti 2022 ( huamarrja nga BB) | MSh | Institucionet Relevante | Udhëzuesi i miratuar |
| 2.3 Trajnimi për trajnerët (ToT) për stafin e Kujdesit Parësor Shëndetësor për Sindromin Burnout. | T4 2022T1 2023  | Donator (AQH) | AQH | MSh | MSh/ KPSh | Trajnimi i realizuar (Profesionistët shëndetësor të trajnuar) |
| 2.4 Organizimi i trajnimeve/ tryezave të rrumbullakëta për edukatorët, ofruesit e kujdesit shëndetësor në njohjen e shenjave dhe problemeve të shëndetit mendor dhe dhunës në familje  | T1-T2 2023 | 500,00.00 | Buxheti i bartur nga viti 2022 ( huamarrja nga BB) |  MSh | Institucionet Relevante/Bashkëpunëtorët që punojnë në fushën e shëndetit mendor | Trajnimet e realizuara  |
|  2.5 Zhvillimi dhe publikimi i materialeve senzibilizuese me fokus në shëndet mendor.Shënimi i Ditës Botërore të Shëndetit Mendor. | T3 2023  | 605,00.00 | Buxheti i bartur nga viti 2022 ( huamarrja nga BB) | MSh | Institucionet Relevante dhe bashkëpunëtorët që punojnë në fushën e shëndetit mendor | Publikimi i materialet senzibilizuese të realizuara.  |
| **Objektiva 3 Mbështetja e shërbimeve për të vazhduar zgjerimin dhe transformimin për të përmbushur nevojat e njerëzve që kërkojnë mbështetje të specializuar** |
| **3.Aktiviteti** | **Afati i zbatimit** | **Kostoja totale** | **Burimi i financimit** | **Instucioni****udhëheqës** | **Instucioni mbështetës** | **Produkti** |
| 3. Mbështetja e shërbimeve të kujdesit për personat me çrregullime mendore që kërkojnë mbështetje të specializuar | **T1-T4** |  | **MSh** | **MSh/ShSKUK/MPMS** | **MSh/ShSKUK/KPSh/IPF** |  |
| **Nën Aktiviteti**  |
| 3.1 Mbajtja e vazhdimësisë terapeutike për personat në programin e terapisë mbajtëse me metadon.  | T1-T4 | 89,056.80 | MSh/DF | MSh | Klinika Psikiatrike, Rep. Psikiatrike të S.P.Regjionale, DShB, A.S të licencuara nga MSh | Metadoni i siguruar  |
| 3.2 Sigurimi i medikamenteve për pacientët më çrregullime mendore dhe të sjelljes në KPSh | T1-T4 | 206,215.80 | MSh | MSh | MSh | Medikamentet e siguruara për KPSh |
| 3.3 Sigurimi i vazhdimësisë terapeutike për klientët me sëmundje kronike psikike nga Lista e Barnave Esenciale (LBE) për KDSh | T1-T4 | 199,175.20 | MSh | ShSKUK/ Qendrat e Shëndetit Mendor/SHIB. SHIRSKP | KDSh | Medikamentet e siguruara për KDSh |
| 3.4 Sigurimi i vazhdimësisë terapeutike për klientët të KTSh, nga Lista e Barnave Esenciale.  | T1-T4 | 23,967.80 | MSh | ShSKUK | KTSh | Medikamentet e siguruara për KTSh |
| 3.5 Sigurimi i medikamenteve për klientët që trajtohen në IPFK | T1-T4 | 13,545.10 | MSh | ShSKUK | IPFK | Medikamentet e siguruara për IPFK |

**MATRICA E MONITORIMIT**

 **2023**

**Shtojcë 1**

**Matrica e Monitorimit të Planit të Veprimit për Shëndet Mendor Pas Pandemisë COVID-19**

|  |
| --- |
| **Matrica e Monitorimit të Planit të Veprimit për Shëndet Mendor Pas Pandemisë COVID-19**  |
| **Objektiva 1.Mbështetja e popullatës së përgjithshme, ndërmarrja e veprimeve për kujdes dhe ruajtje të mirëqenies mendore** |
| Aktiviteti **Zhvillimi i vlerësimit****Mbarëkombëtar në Shëndet Mendor**  | **Nën Aktiviteti 1** | **Indikatori** | **Baza** | **Caku** | **Institucioni udhëheqës mbështetës** | **Mjetet** | **Mbledhja e të dhënave****Frekuenca** | **Personat përgjegjës** | **Komentet****Progresi** |
| 1.1 Vlerësimi Mbarëkombëtar në Shëndet Mendor  | Numri i vlerësimeve të realizuara në Institucionet e Shëndetit Mendor | - | 1 | MSh | Raporti i vlerësimit | T1 (janar mars) Ekipi i kontraktuar për vlerësim | MSh |  |
| 1.2 Hartimi i Politikave për Shëndet MendorHartimi i Planit të Veprimit për Shëndet Mendor  | Numri i Dokumenteve të hartuara | - | 1 | MShAkteret relevant në fushën e shëndetit mendor | Raportet Dëshmitë | T1 (janar mars) T2(prill- qershor) 2023 | MSh |  |
| 1.3Adaptimi i Udhërrëfyesit Klinik “ Trajtimi i Pacientëve me Çrregullime Obsesive Kompulsive“(Mbajtja e punëtorisë me profesionistët e kujdesit shëndetësor) | Numri i Udhërrëfyesve të adaptuar dhe punëtorive të mbajtura gjatë vitit kalendarik dhe | - | 1+1 | MShInstitucionet që mirren me trajtimin e personave me çrregullime mendore  | Dëshmitë(Procesverbalet e takimeve të mbajtura) | T1(janar mars)T3(korrik-gusht) 2023 | MSh |  |
| 1.4 Adaptimi i Udhërrëfyesit Klinik “Trajtimi i Personave në Skizofren” | Numri i Udhërrëfyesve të adaptuar gjatë vitit kalendarik 2023 | - | 1 | MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T4 2022T1( janar-mars) 2023  | MSh  |  |
| 1.5. Adaptimi i Udhërrëfyesit Klinik “Çrregullimet e Stresit Post-Traumatik, Trauma dhe Çrregullimet e lidhura me Traumën” | Numri i Udhërrëfyesve të adaptuar gjatë vitit kalendarik 2023 | - | 1 | MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T4 2022T1( janar-mars) 2023  | MSh |  |
| 1.6 Hartimi i Protokolit “Çrregullim i Stresit Postraumatik “(ÇSPT) | Numri i Protokoleve të adaptuar gjatë vitit kalendarik 2023 |  | 1 | MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T1(janar mars)T3(korrik-gusht) 2023 | MSh |  |
| 1.7 Hartimi i Protokollit "Trajtimi i Personave me Skizofreni" | Numri i protokoleve të adaptuar gjatë vitit kalendarik 2023 | - | 1 | MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T1(janar mars)T3(korrik-gusht) 2023 | MSh |  |
|  | 1.8 Adaptimi i Udhëzuesit të OBSh-së, “Shëndeti Mendor në Punë”. (Mbajtja e punëtorisë me profesionistët e kujdesit shëndetësor) | Numri i udhëzuesve të adaptuar dhe punëtorive të mbajtura gjatë vitit kalendarik 2023 | - | 1+1 | MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T1(janar mars)T2(prill-qershor ) 2023 | MSh |  |
| **Aktiviteti** **Zhvillimi i aktiviteteve, hulumtimeve, trajnimeve për ruajtjen e mirëqenies për fëmijët dhe të rriturit** | **Nën Aktiviteti** | **Indikatori** | **Baza** | **Caku** | **Institucioni****udhëheqës/mbështetës** | **Mjetet** | **Mbledhja e të dhënave****Frekuenca** | **Personat përgjegjës** | **Komentet****Progresi** |
| 2.1. Realizimi i hulumtimit për ndikimin e pandemisë COVID-19, në shëndetin mendor | Numri i komunave të përfshirë në hulumtim | - | 1 | MShIKShPK | Pytësor, Intervista, Desk Review | T4 2022T1 (T1 janar-mars) 2023 T2  | MShIKShPK |  |
| 2.2 Adaptimi i Udhëzuesit “Parimet e Adoleshencës Trajtimi i Çrregullimeve gjatë Përdorimit të Substancave” | Numri i udhëzuesve të adaptuar gjatë vitit kalendarik 2023 | - | 1 |  MShInstitucionet që mirren me trajtimin e personave me çrregullime mendore | Dëshmitë(Procesverbalet e takimeve të mbajtura) | T1(janar-mars) 2023T2 (prill-qershor) 2023  | MSh |  |
| 2.3 Trajnimi për trajnerët (ToT) për stafin e Kujdesit Parësor Shëndetësor për Sindromin Burnout. | Numri i trajnerëve të trajnuar | - | 27 |  MShInstitucionet që mirren me trajtimin e personave me çrregullime mendore | Raport i mbajtjes së trajnimit(Certifikimi i trajnerëvë/e për sindromin Burnout)  | T4 ( dhjetor) 2022T1(janar-mars) 2023  |  MSh |  |
| 2.4 Organizimi i trajnimeve, tryezave të rrumbullakëta për edukatorët, ofruesit e kujdesit shëndetësor në njohjen e shenjave dhe problemeve të shëndetit mendor dhe dhunës në familje  | Numri i tryezave të organizuara | - | 2 |  MShInstitucionet RelevanteBashkëpunëtorët që punojnë në fushën e shëndetit mendor  | Dëshmitë(Procesverbalet e takimeve të mbajtura) | T1( janar-mars) T4(shtator- dhjetor)  |  MSh  |  |
|  2.5 Zhvillimi dhe publikimi i materialeve senzibilizuese me fokus në shëndet mendor. Shënimi i Ditës Botërore të Shëndetit Mendor | Numri i materialeve të publikuara | - | 100% | MShInstitucionet RelevanteBashkëpunëtorët që punojnë në fushën e shëndetit mendor  | Dëshmitë(Procesverbalet e takimeve të mbajtura) | T3(shtator-dhjetor)2023  | MSh |  |
| **Aktiviteti** **Mbështetja e shërbimeve të kujdesit për personat me çrregullime mendore që kërkojnë mbështetje të specializuar** | **Nën aktiviteti** | **Indikatori** | **Baza** | **Caku** | **Institucioni****udhëheqës/mbështetës** | **Mjetet** | **Mbledhja e të dhënave****Frekuenca** | **Personat përgjegjës** | **Komentet****Progresi** |
| 3.1 Mbajtja e vazhdimësisë terapeutike për personat në programin e terapisë mbajtëse me metadon. | Numri i klientëve të rregullt të kyçur në program të TMM-së gjatë vititkalendarik 2023 | 285 | 100% | Klinika e Psikiatrisë, DP.Psikiatrike, DShB A.S të licencuara nga MSh | Raportet/Dëshmitë | T1(janar-mars)T4(shtator-dhjetor) 2023  | MSh |  |
| 3.2 Sigurimi i medikamenteve për pacientët më çrregullime mendore dhe të sjelljes në KPSh | Numri i klientëve të trajtuar në KPSh | - | 100% | ShSKUK | Raportet/Dëshmitë | T1-T4 | MSh,ShSKUK |  |
| 3.3 Sigurimi i vazhdimësisë terapeutike për klientët me sëmundje kronike psikike nga Lista e Barnave Esenciale (LBE) për KDSh | Numri i klientëve kronik psikiatrik të trajtuar në KDSh | - | 100% | ShSKUK | Raportet/Dëshmitë | T1-T4 | MSh,ShSKUK |  |
| 3.4 Sigurimi i vazhdimësisë terapeutike për klientët të KTSh, nga Lista e Barnave Esenciale. | Numri i klientëve të trajtuar në KTSh | - | 100% | ShSKUK | Raportet /Dëshmitë | T1-T4 | ShSKUK |  |
| 3.5 Sigurimi i medikamenteve për klientët që trajtohen në IPFK | Numri i klientëve të trajtuar në IPFK  | - | 100% | ShSKUK | Raportet /Dëshmitë | T1-T4 | ShSKUK |  |

1. [↑](#endnote-ref-1)
2. snews.com/news/health-news/articles/2022-10-19/who-too-early-to-end-covid-19-public-health-emergency-of-international-concern-declaration#:~:text=The%20World%20Health%20Organization%20on,health%20emergency%20of%20international%20concern. [↑](#footnote-ref-1)
3. https://www.europarl.europa.eu/RegData/etudes/BRIE/2021/696164/EPRS\_BRI(2021)696164\_EN.pdf [↑](#footnote-ref-2)
4. https://assets.publishing.service.gov.uk/government/uploads/system/uploads/attachment\_data/file/973936/covid-19-mental-health-and-wellbeing-recovery-action-plan.pdf [↑](#footnote-ref-3)
5. https://assets.publishing.service.gov.uk/government/uploads/system/uploads/attachment\_data/file/973936/covid-19-mental-health-and-wellbeing-recovery-action-plan.pdf [↑](#footnote-ref-4)